**TRGOVAČKI SUD U ZAGREBU**

**Zagreb, Trg Johna Fitzgeralda Kennedyja 11**

**Razdjel: 109 MINISTARSTVO PRAVOSUĐA I UPRAVE**

**Glava 70: 10970 Trgovački sud u Zagrebu**

**Aktivnost:** A639000 Vođenje sudskih postupaka iz nadležnosti trgovačkih sudova

**OBRAZLOŽENJE POSEBNOG DIJELA FINANCIJSKOG PLANA**

**Obrazloženje financijskog plana i postupka izračuna**

**Rashodi poslovanja**

1. **rashodi za zaposlene**

U okviru ukupnog financijskog plana najveći dio rashoda se odnosi na rashode za plaće i doprinose koji iznose 7.420.698,00 EUR odnosno čine 88% ukupnog financijskog plana za razdoblje 2025. do 2027. godine.

Navedeni iznos će biti nedostatan temeljem izračuna plaća za 2025. godinu.

Postupak izračuna troškova plaća i doprinosa za razdoblje 2025. do 2027., slijedi u nastavku:

Rashodi za plaće i doprinose su izračunati temeljem broja zaposlenih na dan 31.10.2024.

Na dan 31.10.2024. godine je zaposleno: 54 dužnosnika, 218 službenika i 18 namještenika.

Bruto zadnje isplaćene plaće (31111) iznosi 634.940,40 EUR x 0,5% minuli rad = 638.115,10 x 12 mjeseci = 7.657.381,22.

U planu je zapošljavanje 2 suca, 31 službenika i namještenika, što ukupno okvirno iznosi 453.154,36 EUR.

Ukupno bruto plaće (31111) s novim zapošljavanjem za 12 mjeseci okvirno iznose 8.110.535,58 EUR.

Ukupno plaće za prekovremeni rad (31131) za 12 mjeseci prema okvirno iznose 81.854,00 EUR.

Ostali rashodi za zaposlene (3121) za 2025. iznose 254.548,09 EUR, za 2026. iznose 245.328,09 EUR te za 2027. iznose 255.928,09 EUR. Izračun se temelji na procjeni potrebnih sredstava u skladu s brojem zaposlenih i ugovorenim materijalnim pravima.

Ukupno procijenjeni doprinosi (3132) okvirno iznose (8.110.535,58 EUR+ 81.854,00 EUR) x 16,5% = 1.351.744 EUR.

Temeljem navedene procjene ukupno nedostatna sredstva na poziciji Rashodi za zaposlene (31) iznose 2.377.984,00 EUR.

Okvirnim mjerilima za određivanje broja sudaca u sudovima i Rješenjem o određivanju broja sudaca u trgovačkim sudovima Ministarstva pravosuđa od 1. ožujka 2011., KLASA:700-04/10-01/1438, URBROJ: 514-02-01-11-4, određen je predsjednik suda i 64 suca (ukupno 65 sudaca).

Prekovremeni rad potreban je zbog smanjenog broja zaposlenika, periodičkog povećanja obujma poslova te nepredvidivih poslova iz nadležnosti sudovanja.

1. **materijalni rashodi**

Materijalni rashodi u okviru ukupnog financijskog plana iznose za:

* 2025. godinu, 11% odnosno 944.640,00 EUR.
* 2026. godinu, 11% odnosno 939.640,00 EUR
* 2027. godinu, 11% odnosno 948.140,00 EUR
* Rashodi za usluge

U 2025. godini, naknade za usluge čine najveći trošak materijalnih rashoda, u iznosu od 371.465,00 EUR i čine 39% ukupnih materijalnih rashoda. U sklopu tih troškova najveći dio se odnosi na troškova telefona, pošte i prijevoza.

* Naknade troškova zaposlenima

Naknade troškova zaposlenima iznose 285.000,00 EUR, i čine 30% ukupnih materijalnih rashoda, u sklopu kojih se najveći dio odnosi na naknade za prijevoz.

Planirana sredstva za rashode za stručno usavršavanje u 2025. godini iznose 5.000,00 EUR, odnosno 0,5 % ukupnih materijalnih rashoda.

U 2025. godini će biti potrebno osigurati tražena sredstva za stručno usavršavanje jer Trgovački sud u Zagrebu uz Stalnu službu u Karlovcu je najveći sud te vrste u zemlji s najvećim brojem sudaca i savjetnika te je nužno stručno usavršavanje kako bi se kvalitetno i stručno mogao obavljati posao određen Zakonom.

U 2026. i 2027. planirani rashodi za stručno usavršavanje iznose 10.000,00 EUR.

U 2025. godini, ukupni rashodi za materijal i energiju iznose 275.300,00 EUR i čine 29% ukupnih materijalnih rashoda .

Najveći udio rashoda unutar rashoda za materijal i energiju odnosi se na energiju te isti iznosi 156.000,00 EUR, odnosno 56% ukupnih rashoda za materijal i energiju. U sklopu navedenih troškova, najveći su troškovi plina.

1. **financijski rashodi**

Ukupni financijski rashodi u okviru financijskog plana za

- 2025., 2026. i 2027. godinu, iznose 5.000,00 EUR

Financijski rashodi se odnose na troškove bankarskih usluga i kamata za primljene zajmove.

**Rashodi za nabavu nefinancijske imovine i prijevozna sredstva (42)**

Radi zadanih limita ukupno je planirano za nabavu nefinancijske imovine i prijevozna sredstva 32.500,00 EUR, od tog iznosa 14.500,00 EUR se odnosi na Prijevozna sredstva u cestovnom prometu (423) radi nabave novog službenog vozila putem financijskog leasinga, a ostatak na nabavu nefinancijske imovine (422) u ukupnom iznosu od 18.000,00 EUR.

Ukupno potreban iznos koji je potreban za nabavu nefinancijske imovine (422) iznosi 49.560,00 EUR, a odnosi se na nabavu uredske opreme;

* 20 stolnih multifunkcijskih uređaja procijenjene vrijednosti 12.000,00 EUR
* 10 samostojećih multifunkcijskih uređaja procijenjene vrijednosti 23.000,00 EUR,
* uredski namještaj procijenjene vrijednosti od 10.000,00 EUR
* oprema za održavanje i zaštitu procijenjene vrijednosti 4.560,00 EUR

**Vlastiti prihodi izvor 31**

KORIŠTENJE VLASTITIH PRIHODA

Sukladno propisima kojima je uređeno proračunsko računovodstvo prihodi se uplaćuju u državni proračun.

(1) Vlastiti prihodi su prije svega namijenjeni za podmirenje rashoda povezanih s obavljanjem djelatnosti od kojih se ostvaruju vlastiti prihodi.

(2) Vlastiti prihodi koji se ostvaruju od naplate naknada za izdavanje sudskih akata, rasporediti će se u skladu sa Zakonom o izvršavanju državnog proračuna i to na način kako slijedi:

do 4% vlastitih prihoda koristit će se za podmirenje rashoda za nabavu papira za fotokopiranje

do 2% za rashode za nabavu tonera za fotokopirne aparate

do 2 % za rashode za energiju

Za 2025., 2026., i 2027. planirani su vlastiti prihodi u iznosu od 1.325,00 EUR.

**Ključne organizacijske promjene koje će utjecati na financijski plan u 2025. i projekcijama 2026.-2027.**

Trgovački sud u Zagrebu od 01. ožujka 2023. godine posluje na novim lokacijama : Kennedyev trg i Livadarski put što ima velik utjecaj na uvećanje rashoda za energiju i komunalne usluge.

 Predsjednik suda:

 Nino Radić